**Et billede, der indeholder sky, udendørs, kortklippet/afgrøde/høst/ridepisk, landbrug

Automatisk genereret beskrivelse**

**RANDERS KOMMUNE I BALANCE**

**2025-2029**

***Randers Kommune i balance***

Med fokus på både land og by, vil vi bringe Randers Kommune tilbage i balance. Med et stort underskud på budgetterne er der en nødvendighed for sund fornuft og økonomisk ansvarlighed. Den sunde fornuft og balance, skaber vi ved at tiltrække meget mere erhverv og turisme til Randers Kommune.

Vi skal kort sagt, gøre det spændende at besøge Randers Kommune. Det betyder at de erhvervsdrivende skal have gode muligheder for opstart og drift af virksomheder, gennem initiativer som gør det lige så attraktivt, hvis ikke mere, at skabe vækst og udvikling i Randers Kommune.

Der skal være balance i kommunen der gør at der derved er lige adgang til sundhed, uddannelse og pleje, uanset om man bor i nord, syd øst eller vest.

I Danmarksdemokraterne ønsker vi at se på Flodbyen som et helhedsprojekt, hvor fremtiden er Randers kommune til vandet og naturen og ikke kun Randers by.

Netop naturen er i fokus når vi i Danmarksdemokraterne siger ”Nej tak” til solceller på god landbrugsjord og ”Nej tak” til en CO₂ - afgift på landbruget, for det er landbruget sammen med bierhvervene der er med til at skabe balance i landdistrikterne.

***Økonomisk ansvarlighed***

I Danmarksdemokraterne er sund fornuft lig med økonomisk ansvarlighed. Det betyder at vi ikke skal bruge flere penge end vi har. Vi skal sikre at økonomien er transparent og gennemskuelig, så ingen er i tvivl om hvordan velfærden finansieres i kommunen.

Som et led i de seneste budgetforhandlinger har forligspartierne sparet på børne- og ældreområdet samt udskrevet skattestigninger som svar på en uforsvarlig økonomisk politik, hvor Randers Kommunes egne målsætninger om en sund økonomisk styringskultur med en effektiv drift, ikke er overholdt.

I Danmarksdemokraterne foreslår vi en gennemgribende analyse af forvaltningen og driften i Randers Kommune med et formål på besparelser. Vi vil arbejde for sammenlægninger i forvaltningen med henblik på tilpasninger på ledelsesniveau samt privatiseringer med henblik på besparelser uden forringelser.

Endelig vil vi i 2028 have skattelettelse for skattestigning. Det er sund fornuft.

***Produktions - Randers***

I Danmarksdemokraterne ønsker vi ikke kun gode geografiske forhold for fremtidige erhverv. Vi ønsker også at de forhold bliver udnyttet til fulde.

Det betyder en offensiv markedsføring, afskaffelse af dækningsafgiften til virksomheder og et større fokus på at tiltrække f.eks. de tekniske erhverv til kommunen

Handelslivet skal vokse, og Randers midtby skal igen være et sted man søger hen, når man skal handle eller opleve. Vi støtter op om ”Kommunen til vandet” som vi ser Flodbyen være en del af, men det er ikke kun nye etagelejligheder der skaber væksten. Det er menneskerne i butikkerne, turisterne og uddannelserne der gør det.

Randers Kommune har fjord og natur og i Danmarksdemokraterne vil vi have meget mere fokus på turismen til hele kommune. Vi ser gerne at vi genfinder gnisten til udvikling i turismen i Randers Kommune.

***Infrastruktur***

I Danmarksdemokraterne er det vigtigt at skabe en god og visionær infrastruktur, derfor er en ny broforbindelse over Randers Fjord er nødvendig.

Vi vil det borgernære, derfor skal vi inddrage borgerne meget mere i de beslutninger der skal træffes, og ikke kun på infrastruktur, men generelt i alle større beslutninger som får store konsekvenser eller gener for borgerne og virksomhederne i de berørte områder.

Trafiksikkerheden skal i fokus og det betyder bedre sommer og vintervedligeholdelse af veje og cykelstier. Der skal været et øget fokus på vedligeholdelse af vejsystemet. Det er en forudsætning for god balance, at man kan komme sikkert rundt i hele kommunen.

I Danmarksdemokraterne vil vi se ind i en effektivisering med ønske om en bedre og mere tilgængelig offentlig transport i Randers Kommune. Der skal være balance mellem landdistrikterne og Randers by.

Vi foreslår 6 timers gratis parkering i Randers bymidte hele året samtidig med etablering af væsentlig bedre parkeringsmuligheder. Dette skal sammen med andre tiltag sikre fremtidens handelsliv i Randers midtby

***Børn og ældre***

I Danmarksdemokraterne skal velfærden være i balance, så økonomi og sund fornuft følges ad. Vi skal kunne tilbyde vores ældre en værdig og omsorgsfuld pleje, hvad enten det er i hjemmet eller på plejehjem.

Vi skal skabe de bedst tænkelige forhold for vores børn og unge, med fokus på særligt udsatte unge med særlige behov. Vi ønsker de særlige tilbud tilbage hurtigst muligt og et generelt løft til fagligheden i folkeskolen. Inklusion må aldrig medføre manglende trivsel og lavere fagligt niveau blandt de berørte elever.

Vi skal sikre at de små skoler rundt omkring i kommunen ikke lukkes ned, da de er med til at skabe liv i byerne. Der skal være et større samarbejde med skolelederne så man lytter til dem der oplever svingende elevtal og udfordringerne derefter.

Vi foreslår bedre vilkår og muligheder for eksisterende og nye friskoler, efterskoler og højskoler i Randers Kommune.

Derudover skal vi holde en hånd under de små daginstitutioner og dagtilbud i kommunen da mange børnefamilier fravælger landdistrikterne på baggrund at få eller ingen tilbud

Danmarksdemokraterne vil sætte fokus på uddannelser i kommunen og især på erhvervsuddannelserne. Det kunne være en økologisk landbrugsskole, udbygning af de eksisterende tekniske gymnasier eller noget helt tredje. Randers kommune har mulighederne, vi skal udnytte dem.

***Randers kommune frem for alt.***

I Danmarksdemokraterne vil vi arbejde til gavn for de kommende generationer gennem ordentlighed, sund fornuft, økonomisk ansvarlighed og borgerinddragelse.

Vi vil sikre en bedre fremtid for Randers kommune gennem:

* Styrkelse af erhvervsudviklingen.
* Markant satsning på turismen.
* Handling når investorerne står og banker på døren.
* Målrettede investeringer i forbedringer af miljøet.
* Bevare og forbedre kernevelfærden.
* Sikre at fremtidens byråd viser vejen gennem konstruktiv kommunikation og samarbejde.

Det er tid til forandring og sammen står vi stærkest. En stemme på Danmarksdemokraterne er en stemme på fremtiden.

Vil du vide mere:

 **Danmarksdemokraterne Randers Kommune**